CELEX: 32011R1071
Language: sk
Date: 2011-10-20 00:00:00
Title: Nariadenie Rady (EÚ) č. 1071/2011 z  20. októbra 2011 , ktorým sa zrušuje nariadenie (EHS) č. 3448/80 o vykonávaní článku 43 Aktu o pristúpení z roku 1979, ktorý sa týka systému obchodovania uplatňovaného pre tovar upravený nariadeniami (EHS) č. 3033/80 a (EHS) č. 3035/80

31.10.2011   
            
            
               SK
            
            
               Úradný vestník Európskej únie
            
            
               L 284/1
            
         NARIADENIE RADY (EÚ) č. 1071/2011
   z 20. októbra 2011,
   ktorým sa zrušuje nariadenie (EHS) č. 3448/80 o vykonávaní článku 43 Aktu o pristúpení z roku 1979, ktorý sa týka systému obchodovania uplatňovaného pre tovar upravený nariadeniami (EHS) č. 3033/80 a (EHS) č. 3035/80
   RADA EURÓPSKEJ ÚNIE,
   so zreteľom na Akt o pristúpení z roku 1979, a najmä na jeho článok 43,
   so zreteľom na návrh Európskej komisie,
   keďže:
   
               (1)
            
            
               Zlepšenie transparentnosti práva Únie je podstatnou súčasťou stratégie lepšej tvorby práva, ktorú realizujú inštitúcie Únie. V tejto súvislosti je vhodné odstrániť z platných právnych predpisov akty, ktoré už nie sú skutočne účinné.
            
         
               (2)
            
            
               V nariadení (EHS) č. 3448/80 (1) sa stanovili prechodné opatrenia pre obchodovanie s tovarom neuvedeným v prílohe I medzi ES a Gréckom v období od 1. novembra 1981 do 31. júla 1982. Nakoľko je Grécko v súčasnosti plnoprávnym členským štátom, uvedené nariadenie sa stalo zastaraným a malo by sa z platného acquis Únie odstrániť.
            
         
               (3)
            
            
               Z dôvodu právnej istoty a jasnosti by sa nariadenie (EHS) č. 3448/80 malo zrušiť,
            
         PRIJALA TOTO NARIADENIE:
   Článok 1
   1.   Nariadenie (EHS) č. 3448/80 sa zrušuje.
   2.   Nariadenie uvedené v odseku 1 sa zrušuje bez toho, aby bolo dotknuté:
   
               a)
            
            
               ponechanie platnosti aktov Únie, ktoré sa prijali na základe nariadenia uvedeného v odseku 1, ako aj
            
         
               b)
            
            
               pokračovanie platnosti zmien a doplnení iných aktov práva Únie, ktoré sa týmto nariadením nezrušujú, pričom tieto zmeny a doplnenia vyplývajú z nariadenia uvedeného v odseku 1.
            
         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Luxemburgu 20. októbra 2011
      
         
            Za Radu
         
         
            Predseda
         
         M. SAWICKI
      
   
   
      (1)  Ú. v. ES L 359, 31.12.1980, s. 18.